Predkladacia správa

        
           Vláda Slovenskej republiky na svojom zasadnutí dňa 11. októbra 2007 prijala uznesenie  č. 862, v ktorom v bode C.3. uložila  ministerke práce, sociálnych vecí a rodiny  v spolupráci s podpredsedom vlády pre vedomostnú spoločnosť, európske záležitosti, ľudské práva a menšiny, ministrami, predsedníčkou Štatistického úradu Slovenskej republiky a splnomocnenkyňou vlády Slovenskej republiky pre rómske komunity predkladať každoročne  súhrnnú správu o dosiahnutom pokroku v oblasti rodovej rovnosti a o činnosti Rady vlády Slovenskej republiky pre rodovú rovnosť. Správa bude po prerokovaní vo vláde Slovenskej republiky predložená na rokovanie Národnej rady Slovenskej republiky. 
Štruktúra správy nadväzuje na najvýznamnejšie dokumenty v oblasti  presadzovania ľudských práv  žien a predovšetkým na „Pekinskú akčnú platformu“ a „Plán uplatňovania rovnosti žien a mužov na roky 2006 – 2010“.  Materiál bol vypracovaný v spolupráci s  Inštitútom pre výskum práce a rodiny a členmi a členkami Exekutívneho výboru rady vlády Slovenskej republiky pre rodovú rovnosť. 
Správa sa zameriava na najvýraznejšie rodové rozdiely a indikátory rodových nerovností. Údaje  sú prevažne z databáz z roku 2007, 2006, resp. staršie. Uvedený rozptyl údajov je z dôvodu predovšetkým neexistencie novších údajov, periodicite ich sledovania a prepočítavania na stav obyvateľstva. Konštrukcia indikátorov umožňuje celoeurópske porovnanie. Správa pri každom z indikátorov uvádza stručné vymedzenie, aktuálnu hodnotu,  a ak je stanovená, aj cieľovú hodnotu podľa európskych a národných programových dokumentov. Podrobnejšie definície a konštrukcie  indikátorov sú uvedené v závere prvej časti správy. Súčasťou správy je stručná informácia o činnosti Rady vlády Slovenskej republiky pre rodovú rovnosť za rok 2008.
            Prílohy materiálu predstavujú príklady dobrých praktík prorodovej činnosti Ministerstva školstva Slovenskej republiky a Banskobystrického samosprávneho kraja, ktoré v ucelenej podobe predložili Rade vlády Slovenskej republiky pre rodovú rovnosť k implementácii rodovej rovnosti v rámci vecnej pôsobnosti.
Materiál bol predložený do medzirezortného pripomienkového konania. Pripomienky vrátane zásadných boli akceptované a zapracované do materiálu. Materiál sa predkladá na rokovanie vlády Slovenskej republiky bez rozporov.
Predkladaný materiál má informačný charakter a nemá finančný, ekonomický, environmentálny vplyv, vplyv na zamestnanosť ani podnikateľské prostredie